CELEX: 62009TJ0091
Language: hu
Date: 2010-09-01 00:00:00
Title: A TÖRVÉNYSZÉK ÍTÉLETE (fellebbezési tanács) 2010. szeptember 1‑je.#Carina Skareby kontra Európai Bizottság.#Fellebbezés – Közszolgálat – Tisztviselők – Értékelés – Előmeneteli jelentés – A 2005. évi értékelési időszak – A 2005 januárjától szeptemberéig terjedő időszakra vonatkozóan összeállított egyszerűsített jelentés – A 2004. évi, a megtámadott ítéletet követően részben megsemmisített előmeneteli jelentésben foglalt megállapítások teljes egészében történő átvétele.#T‑91/09. P. sz. ügy.

Határozatok Tára
                                 A TÖRVÉNYSZÉK ÍTÉLETE (fellebbezési tanács)
                                               2010. szeptember 1-je
                                                 T-91/09. P. sz. ügy
                                                  Carina Skareby
                                                      kontra
                                                 Európai Bizottság
        „Fellebbezés — Közszolgálat — Tisztviselők — Értékelés — Előmeneteli jelentés — A 2005. évi
      értékelési időszak — A 2005 januárjától szeptemberéig terjedő időszakra vonatkozóan összeállított
        egyszerűsített jelentés — A 2004. évi, a megtámadott ítéletet követően részben megsemmisített
                előmeneteli jelentésben foglalt megállapítások teljes egészében történő átvétele”
   Tárgy:         Az Európai Unió Közszolgálati Törvényszéke (első tanács) F-34/07. sz., Skareby kontra
                  Bizottság ügyben 2008. december 15-én hozott ítélete (EBHT-KSZ 2008., I-A-1-477. o. és
                  II-A-1-2637. o.) ellen benyújtott, ezen ítélet hatályon kívül helyezésére irányuló
                  fellebbezés.
   Határozat: A Törvényszék az Európai Unió Közszolgálati Törvényszéke (első tanács) F-34/07. sz.,
                  Skareby kontra Bizottság ügyben 2008. december 15-én hozott ítéletét (EBHT-KSZ 2008.,
                  I-A-1-477. o. és II-A-1-2637. o.) hatályon kívül helyezi abban a részében, amelyben a
                  Közszolgálati Törvényszék elutasította a Carina Skareby teljesítménye 2005 januárjától
                  szeptemberéig terjedő időszakra vonatkozó értékelésének hiányára alapított jogalapot. A
                  Törvényszék a Carina Skareby 2005. január 1-jétől december 31-ig terjedő időszakra
                  vonatkozó előmeneteli jelentéséről szóló, 2006. július 18-i határozatot megsemmisíti
                  abban a részében, amelyben az a „Teljesítmény” című 6.1. pontra vonatkozik. A
                  Törvényszék a Közszolgálati Törvényszékhez benyújtott, F-34/07. szám alatt
                  nyilvántartásba vett keresetet az ezt meghaladó részében elutasítja. A Törvényszék az
                  Európai Bizottságot kötelezi a jelen eljárásban, valamint a Közszolgálati Törvényszék
                  előtti eljárásban felmerült valamennyi költség viselésére.
                                                   Összefoglaló
   1. Fellebbezés — Jogalapok — Az indokolás elégtelensége — A Közszolgálati Törvényszék hallgatólagos
   indokolása — Megengedhetőség — Feltételek
   (A Bíróság alapokmánya, 36. cikk, és I. melléklet, 7. cikk, (1) bekezdés)
   2. Fellebbezés — Jogalapok — Téves jogalkalmazás
   (EUMSZ 256. cikk; a Bíróság alapokmánya, I. melléklet, 10. cikk, (2) bekezdés)
   3. Tisztviselők — Kereset — Tárgy — Az adminisztrációval szembeni meghagyás — Elfogadhatatlanság
   (EUMSZ 266. cikk; személyzeti szabályzat, 91. cikk)
HU
          ECLI:EU:T:2010:338                                                                            1
 ---pagebreak---                                                 ÖSSZEFOGLALÓ – T-91/09. P. SZ. ÜGY
                                                   SKAREBY KONTRA BIZOTTSÁG
1. A Közszolgálati Törvényszék a Bíróság alapokmányának 36. cikke értelmében – amely ugyanezen
alapokmány I. melléklete 7. cikkének (1) bekezdése értelmében irányadó rá – köteles ugyan indokolni
ítéleteit, ezen indokolási kötelezettségből azonban nem következik az, hogy olyan magyarázatot adjon,
amely egyenként és kimerítően követi a felek által előadott összes érvet. Az indokolás lehet közvetett
is, amennyiben lehetővé teszi az érdekelt felek számára, hogy megismerjék érvelésük elsőfokú bíróság
általi elutasításának okait, és lehetővé teszi a fellebbviteli bíróság számára a felülvizsgálat elvégzését.
                                                                                                          (lásd a 36. pontot)
           Hivatkozás:
           a Bíróság C-120/06. P. és C-121/06. P. sz., FIAMM és FIAMM Technologies kontra Tanács és Bizottság egyesített
           ügyekben 2008. szeptember 9-én hozott ítéletének (EBHT 2008., I-6513. o.) 96. pontja; a Bíróság C-431/07. P. sz.,
           Bouygues és Bouygues Télécom kontra Bizottság ügyben 2009. április 2-án hozott ítéletének (EBHT 2009., I-2665. o.)
           42. pontja.
2. A Közszolgálati Törvényszék tévesen alkalmazta a jogot akkor, amikor elfogadta azon értékelés
egyszerűsített jelentésben való meghosszabbítását, amely valójában nem létezett, mivel a Törvényszék
az előző évi előmeneteli jelentést részben megsemmisítette. Az első fokon eljáró bíróság tisztában volt
azzal a veszéllyel, amelyet az e jelentésre való támaszkodással vállalt, mivel felhívta a figyelmet arra,
hogy az e jelentés jogszerűségére vonatkozó ítélete fellebbezés tárgyát képezi.
                                                                                                         (lásd az 57. pontot)
3. A Törvényszéknek nem feladata, hogy utasításokat adjon az intézményeknek, sem pedig hogy elvi
nyilatkozatokat vagy megállapításokat tegyen. Az EUMSZ 226. cikk értelmében ugyanis az az
intézmény, amelynek aktusát a bíróság semmisnek nyilvánította, köteles megtenni a megsemmisítést
kimondó ítéletében foglaltak teljesítéséhez szükséges intézkedéseket.
                                                                                                          (lásd a 70. pontot)
           Hivatkozás:
           a Törvényszék T-76/03. sz., Meister kontra OHIM ügyben 2004. október 28-án hozott ítéletének (EBHT-KSZ 2004.,
           I-A-325. o. és II-1477. o.) 38. pontja.
2                                                                                                      ECLI:EU:T:2010:338